google/wiki40b huggingface dataset:
Skjebergkilen

Harryhandel

I 1950-årene var det fergetrafikk fra Høysand til Sverige. Fra Søndre Karlsøy og Dusa, like utenfor Skjebergkilen, er reisetiden i 20 knop rundt et kvarter til de første bryggene i Sverige, en halvtime til Skjærhalden på Hvaler og under en time til Koster og Strömstad.

Hyttemarkedet

Sarpsborg er en av de 100 kommunene i Norge med flest hytteomsetninger i tiåret fra 2007 til 2016. Snittprisen økte med 20 prosent fra 1,32 millioner kroner i den første femårsperioden til 1,65 millioner i den andre femårsperioden. Dette var høyere prisvekst enn hyttekommuner flest, og bidro til at Sarpsborg fra 2007–2011 lå på 54. plass av de 100 kommunene i gjennomsnittlig hyttepris, mens fra 2012–2016 var Sarpsborg helt oppe på 43. plass. Av de norske kystkommunene i Skagerrak og Oslofjorden har bare Vestby, Fredrikstad og Hvaler høyere vekst. Ser man isolert på kystkommuner er det nå drøyt 20 kommuner med høyere hyttepriser enn Sarpsborg. Den store prisveksten øst for Oslofjorden skyldes trolig utbyggingen av Europavei 6 til motorvei. Den tredje og fjerde sydligste E6-avkjøringen i Norge brukes som atkomst til hytteområdene i Skjebergkilen. Kjøretiden til Oslo sentrum er én time, noe som gjør opphold på hyttene kombinerbart med kontordager i Oslo. De mest populære hyttekommunene vest for Oslofjorden ligger derimot 2 til 4 timers kjøring fra hovedstaden.
Hamarkameratene i 2018

Hamarkameratene 2

Hamarkameratene 2 spilte i 2018 i 4. divisjon, avdeling 7.
Ideelt aksjeselskap

Ideelt aksjeselskap er et begrep som benyttes om aksjeselskap hvor man gjennom vedtektene har satt det vanlige målet om avkastning til side for å ivareta et bestemt formål uten at dette skal gå på bekostning av aksjelovens krav til sunn forretningsdrift. Et slikt bestemt formål kan for eksempel være av sosial eller miljømessig art, men kan også handle om forskning eller andre ikke-økonomiske interesser eierne måtte ha.
Ideelle aksjeselskap er juridisk sett ikke en egen organisasjonsform og er i likhet med vanlige aksjeselskap underlagt aksjeloven. Innenfor sosialt entreprenørskap er ideelt aksjeselskap en organisasjonsform som ofte blir brukt. Selskapsformen nevnes som et alternativ til stiftelse i forslag til ny stiftelseslov. Aksjelovens minstekrav til vedtektene forutsetter indirekte i § 2-2 at et aksjeselskap i vedtektene kan bestemme at selskapets overskudd skal gå til andre enn aksjeeierne. Et aksjeselskap behøver derfor ikke å ha til formål å skaffe aksjeeierne økonomisk utbytte. Det er også praksis for at overskuddet i slike aksjeselskaper unntas beskatning, på samme måte som tilsvarende stiftelser.
Møllafestivalen

Om festivalen

Festivalen holdes på Prestfoss mølle, som ligger inne i skogen i Gjerstad, og er Knut Magne Valles musikkstudio, Prestfoss Mølle lyd og musikkstudio. Her ble blant andre musikkalbumet Ordo Ad Chao (2007) til Mayhem, og Sideshow Symphonies (2005) til Arcturus, spilt inn. Det greske bandet Ravencult spilte inn debutalbumet Temples of Torment der. Ingen får betalt på festivalen, heller ikke artistene. 
Festivalen har hjemmelagede høyttalere, og der er to spesialbygde sub-høyttalere som tidligere var verdens største. De er syv meter lange og er bygd under scenen og inn under huset. De er konstruert av professor Rune Skramstad ved Tanberg Elektro, og bygget etter tegningene hans. Anlegget er unikt og flere aviser og fagmagasiner har omtalt det.
Knut Magne Valle er gift og har tre barn, og det er kona som står for maten, som er hjemmelagd. Speltsuppe, elgburger og elggryte ifra selvslaktet elg er blant rettene som har blitt servert, sammen med økologisk mat dyrket hjemme hos dem.
Vales Point kullkraftverk

Vales Point kullkraftverk er et kullkraftverk i Australia. Det har en installert produksjonskapasitet på 1320 MW. Brenseltypen er kull.
Håndball-EM for menn

Håndball-EM arrangeres av European Handball Federation (EHF) og har vært arrangert annethvert år siden 1994.
Trustlager

Væskefilm trustlagre 

Væskefilm trykklagre ble oppfunnet av den australske ingeniør George Michell som patentert sin oppfinnelse i 1905. De ble samtidig oppfunnet av Albert Kingsbury og testet i 1898. Væskefylte trykklagre inneholder en rekke sektor-formede plater plassert i en sirkel rundt et aksel og kan rotere fritt. Disse lagre er kile-formet med olje inne i lageret mellom de roterende skivene. De anvendes der en vil eliminere metall-mot-metall-kontakt.
Sloan Wainwright

Musikalsk stil

Hennes musikalske stil består av en kombinasjon av folkemusikk, jazz og blues, en tilnæring som har sin bakgrunn i hennes tid da hun skrev og framførte sin musikk gjennom hele Greenwich Village.
Sloan Wainwright Band utga deres debut-CD i 1996 som bar hennes navn som tittel. CD-en ble kritikersuksess og introduserte hennes musikk for den amerikanske scenen. En tredje utgivelse med bandet i tidlig 2001, The Song Inside, er et svingende verk i dens blanding av tradisjonell folkemusikk og mer eksentrisk, kreative variasjoner, noen gang antyder det en stilistisk krysning av Bonnie Raitt og Kate Bush.

Biografi

Som en foregangsfigur i den uavhengige musikkscenen før den ble populær var Sloan Wainwright en musiker som albuet seg plass og utvidet definisjonen av kvinner i musikkverden. Med fremstående og original sanger er Wainwright en musiker som er best kjent for hennes rike altstemme, meget personlige sangtekster og en nyskapende tilnærming til sang gjør det henne vanskelig å kategorisere. Hennes personlige framtoning er mektig og oppløftende, og hun beskriver sin sceneframføring som «vi tar vårt publikum på en reise, vi kommer med full kraft og gjør vårt show».
Wainwright ble født i en meget musikalsk familie, yngste søster av Loudon Wainwright III, var hennes tenår påvirket av en mengde ulike kunstnere, forfattere og musikere. Hun lærte å spille piano og så sin eldre bror bli en kjent musiker. Ved å skrive og fremføre sin musikk på de ulike scenene i kunstnerkvarteret Greenwich Village utviklet hun etterhvert sin egen musikk. «Det var noe uanstrengt av den kreative flom på det stadiet i mitt liv,» har hun sagt. «Jeg tenkte ikke, jeg var bare fly uten frykt».
På midten av 1990-tallet begynte Wainwright å samarbeide med gitaristen Stephen Murphy og fra deres kreative synergi ble det satt sammen et band og kort tid etter ble deres første CD utgitt i 1996: Sloan Wainwright. Andre utgivelse kom i 1998, en hyllest til minnet om hennes mor Martha, kalt From Where You Are. Tredje utgivelse som kom tidlig på 2001, The Song Inside var en blanding av hennes eksentriske stemmebruk og tradisjonell folkemusikk. Neste CD, Cool Morning (2003) var en øvelse i musikalske utfordringer. Sanger som «Word of The Day» var eksempler på hennes spesielle sang- og vokalstil. En minneverdig sang på CD-en var hennes tolkning av U2s «Where the Streets Have No Name» som viser henne som en moderne tolker av lyrikk og musikk.
Siden da har hun utgitt ytterligere tre album, Life Grows Back (2006) og Rediscovery (2008). Sistnevnte album er en samling av personlige favoritter skrevet av andre. Siste album er konsertalbumet On A Night Before Christmas som kom ut i 2005 og hadde bidrag fra andre musikere som The Kennedys, Penny Nichols & Gandalf Murphy og Slambovian Circus of Dreams.
Waterways Ireland

Waterways Ireland (engelsk) / Uiscebhealaí Éireann (irsk) / Watterweys Airlann (ulster-skotsk) er en internasjonal organisasjon som har ansvar for å forvalte, vedlikeholde, utvikle og restaurere innenlands vannveier i Irland.
Organisasjonen er et av seks implementeringsorganer underlagt North/South Ministerial Council opprettet under Belfastavtalen i 1999.
Organisasjonens mandat omfatter følgende vannveier: Barrow Navigation, Erne System, Grand Canal, Lower Bann, Royal Canal, Shannon-Erne Waterway og Shannon Navigation. Hovedkontoret ligger i Enniskillen i Nord-Irland, mens der er regionkontorer i Carrick-on-Shannon, Dublin og Scarriff i Irland.
Russell Bluff

Russell Bluff er en isfri fjellskrent ved østsiden av munningen av Errantbreen, ved samløpet med Nimrodbreen. Den ble kartlagt av U.S. Geological Survey (USGS) etter tellurometermålinger og flyfoto, 1960-62. Den ble navngitt av Advisory Committee on Antarctic Names (US-ACAN) etter John Russell i US Antarctic Research Program (USARP) ved McMurdo Sound i 1959.
Bøkebørstespinner

Utseende

En middelsstor (vingespenn 35 – 62 mm), kraftig, grå spinner. Hunnen er betydelig større og kraftigere enn hannen. Antennene er fjærformede hos hannen, trådformede og ganske korte hos hunnen. Som hos mange andre børstespinnere er beina kledt med lange, utstående hår og ser nesten ut som piperensere. Kroppen er kort og trinn med middels lange, grå hår. Forvingen er forholdsvis smal, avrundet trekantet, grå, med mer eller mindre tydelige, mørke tverrbånd. Bakvingen er lys grå, med et utydelig, mørkt tverrbånd og en liten, mørk flekk nær roten. Larven finnes i to fargevarianter, en lys, grønngul og en brunlig rød. Den har fire barberkost-lignende hårdusker på ryggen og en kvast av lange, røde hår på det bakerste leddet.

Levevis

Bøkebørstespinneren lever mest i bøkeskog, men kan også forekomme i edelløvskog eller også i andre former for løvskog. Larven lever først og fremst på bøk, men kan også leve på eik, hengebjørk og andre løvtrær. De voksne sommerfuglene flyr om natten i mai – juli, og hannene kommer gjerne til lys. Parringen er langvarig og kan pågå opptil et døgn, deretter legger hunnen opptil 500 egg. Nyklekte larver kan spres med vinden ved at de bruker en silketråd som seil. De er utvokste på høsten, kryper da ned på bakken, spinner seg inn i en kokong og forvandler seg til en puppe, som overvintrer. Her skiller arten seg fra de fleste andre nordlige børstespinnere, som overvintrer som egg eller larver.

Utbredelse

Bøkebørstespinneren finnes fra Den iberiske halvøy og Storbritannia østover gjennom Russland til Japan, sørøstover til Afghanistan. I Norden finnes den over hele Danmark, i Sverige nord til Uppland og i det sørligste Finland. Den ble funnet i Norge for første gang i Kristiansand i 2008.
Alfred von Tirpitz

Bakgrunn

Tirpitz stammet fra en brandenburgisk familie og var sønn av den prøyssiske rettsforvalter Rudolf Tirpitz (1811–1905). Tirpitz giftet seg 18. november 1884 i Berlin med Maria Auguste Lipke (f. 11. oktober 1860, død 1941). Han ble 12. juni 1900 i Bad Homburg vor der Höhe opphøyet i den prøyssiske adelen.

Livsverk

Großadmiral (Storadmiral) Alfred von Tirpitz er regnet som grunnlegger av den tyske marine. Et mål var å skape en flåte som gjorde at Tyskland ble regnet med som en sjømakt.  I begynnelsen av første verdenskrig ble den tyske flåte regnet som en trussel av England.
Uoverensstemmelser med keiser Wilhelm II om flåtens innsats i krigen førte til at Tirpitz gikk ut av tjeneste.  
Slagskipet «Tirpitz» ble oppkalt etter Alfred von Tirpitz.
Victoriakorset for New Zealand

Victoriakorset for New Zealand (engelsk: Victoria Cross for New Zealand) er en newzealandsk militær utmerkelse innstiftet 20. september 1999 av dronning Elizabeth II av New Zealand. Utmerkelsen er basert på det britiske Victoriakorset, innstiftet i 1856. Det newzealandske Victoriakorset tildeles for det mest iøynefallende heltemot, dristig og fremragende edel dåd, eller selvoppofrelse og ekstrem hengivenhet til tjeneste. Innsatsen må ha funnet sted i møte med fiende eller krigførende part. Utmerkelsen rangerer som den fremste av alle newzealandske utmerkelser. Utmerkelsen kan tildeles posthumt. Én personer er tildelt Victoriakorset for New Zealand.

Bakgrunn og forholdet til andre utmerkelser

Etter at Victoriakorset ble innført i 1856 ble også newzealendere belønnet med denne utmerkelsen, for innsats i det britiske imperiums tjeneste. I alt 24 newzealendere er tildelt imperieversjonen av Victoriakorset.
Det britiske ordens- og utmerkelsesvesenet ble lenge benyttet på New Zealand, også etter at landet ble en selvstendig stat. I 1975 ble Dronningens tjenesteorden innført, i 1987 New Zealand-ordenen og i 1996 New Zealands fortjenstorden. I 1991 innførte New Zealand et eget utmerkelsessystem for militær innsats, der det newzealandske Victoriakorset er en av fire utmerkelser for heltemot. I tillegg til Victoriakorset, som rangerer fremst av alle landets utmerkelser, finnes New Zealand Gallantry Star, New Zealand Gallantry Decoration og New Zealand Gallantry Medal, alle for militær innsats. Heltemodig innsats fra sivile har sine egne utmerkelser.

Utforming

Victoriakorset for New Zealand er gjort i bronse og består av et kors med utbøyde armer. Korset har en diameter på 35 mm. Den newzealandske versjonen av Victoriakorset er identisk med de britiske og australske versjonene av utmerkelsen. Midt i korset finnes på advers en kongekrone med en løve over. Et bånd med innskriften «FOR VALOUR» er hengt på korset.
Korset er opphengt i det rødlilla båndet i en spenne dekorert med laurbærblad, som i underkant har bokstaven «V». Gjentatte tildelinger av utmerkelsen til samme person markeres på båndet med en spenne, også denne besatt med laurbærblad.

Tildeling

Det newzealandske Victoriakorset kan tildeles for innsats i krig så vel som under fredsbevarende operasjoner. Det er foretatt én tildeling av Victoriakorset for New Zealand. Tildelingen ble foretatt i 2007 for innsats under krigen i Afghanistan.
Mahfooz Aviation

Hendelser

Den 19. Juni 2005 kraset en Boeing 707-300C under landing i Addis Abeba alle fem personer ombord overlevde, men flyet ble ødelagt.
Københavns amt (1662–1793)

Københavns amt var et dansk amt opprettet 1662 og 1793 videreført som Københavns amt etter reformen.
Den kinesiske mur

Den kinesiske mur (kinesisk: 万里长城; pinyin: Wànlǐ Chángchéng, «Den 10 000 li lange mur»; også 中国长城, Zhōngguó Chángchéng, «Den lange kinesiske mur»), også kjent som Den store mur, er etter nye målinger 8 851,8 km langt forsvarsverk bygget av både jord og sten. I 2005 innledet kinesiske myndigheter et ti år langt prosjekt for restaurering og bevaring av muren. Kartleggingen som nå er gjennomført, skal gi pålitelige opplysninger som kan legges til grunn for dette arbeidet.
Muren ligger i det nordlige Kina. Hvis man rettet ut alle stykkene, ville dette bli en snorrett mur med den lengde som tilsvarer avstanden fra Biscayabukten til Vladivostok, og dersom man hadde nedbygd den fra sin egentlige høyde og gjort den til en mur på fem meters høyde og en meters bredde isteden, ville den være lenger enn jordens omkrets.
Den kinesiske mur er etterfølgeren til flere andre murer som ble påbegynt på 200-tallet f.Kr. av Shi Huangdi, den første keiseren av hele Kina (Qin Shi Huangdis store mur). Kina har gjennom historien vært utsatt for utallige angrep fra nomadiske befolkningsgrupper i nord. Keiseren beordret bygging av en sammenhengende mur fra øst til vest. Under ledelse av general Meng Tian ble 300 000 bønder, soldater og kriminelle satt i arbeid. Titusener døde i løpet av de ti årene byggingen pågikk.
På begynnelsen av 1200-tallet rykket mongolene sørover under ledelse av Djengis Khan. I løpet av noen få år mistet mellom 35 og 50 millioner kinesiske bønder livet, og mongolene ble herskere over det veldige riket.
Den kinesiske mur regnes som jordens største byggverk og ble bygget ferdig under Ming-dynastiet, først under oppsyn av general Qi Jiguang, fra slutten av 1300-tallet til begynnelsen av 1600-tallet. Muren skulle beskytte Kina mot plyndringer fra mongolske og tyrkiske stammer.
Ming-tidens mur var seks til ti meter høy, og der den er restaurert har den gjerne denne høyden. Lange strekk av muren er nedslitt og ødelagt av tidens tann, eller forsvunnet da folk langs muren har brukt steinen som byggemateriell til andre ting. I dag er muren fredet og ble oppført på UNESCOs verdensarvliste i 1987.
I motsetning til populære myter er ikke muren synlig fra månen. Enkelte har imidlertid hevdet at den under ideelle forhold er synlig fra lav bane rundt jorden (100-150 km) eller til og med fra verdensrommet, men dette er svært omstridt.
Den kinesiske mur er blant verdens mest besøkte attraksjoner for turisme. I en global avstemning som ble avsluttet 6. juli 2007, ble stedet valgt som ett av de moderne underverkene.
Flere godt restaurerte stykker av muren ligger nordvest og nord i byprovinsen Beijing, såpass nær selve byen at de lett kan besiktiges av turister på korte dagsutflukter. De mest besøkte partiene er ved Badaling og i noe mindre grad Simatai og Mutianyu.
Sørli museum

Sørli museum er et anlegg med samling av 16 gamle bygninger samt en utescene, og ligger i Lierne kommune. Det ble i forbindelse med tusenårsskiftet valgt til kommunens tusenårssted.
En presentasjon av noen av bygningene på museet følger.

Seterfjøset

Seterfjøset er bygget på Skåleseteren i 1952 og ble fraktet til museet i 1993. Fjøset var en gave fra Per Albin Skåle.

Seterstuen

Seterstuen er også fra Skåleseteren og ble bygget der i 1930. Den ble også fraktet til museet i 1993, og var også en gave fra Per Albin Skåle.
Stuen var sentral i forbindelse med Skåleseterstevnene som ble arrangert på slutten av sommeren i mange år, med friluftsgudstjenester og rømmegrøtkoking i stuen.

Udlandsstua

Udlandsstua ble bygget i ca. 1850 på den største gården på Udland, og ble flyttet til museet i 1970. Huset var en gave fra Hildor Udland.
Kjelleren på denne bygningen var oppført med en spesiell byggemåte som gjorde at den var meget godt egnet til oppbevaring av diverse matvarer. Denne lot seg ikke bygge opp igjen da stuen ble flyttet.
Bygningen har forutenom bolighus, tidligere fungert som skolestue, butikk, danselokale og utleiebolig til tømmerhoggere og arbeidere på veianlegg.

Fjøset

Fjøset ble bygget på Østborg i 1886 av Anders A. Arnquist, og er delt i tre enheter. 
Den ene delen var bygget for å romme husdyr, den andre bar bygget som redskaps- og arbeidsrom, mens det i midten var bolig. Under boligdelen var det opprinnelig en potetkjeller. 
Det er ikke dør fra fjøsdelen og rett ut, slik at husdyrene måtte gå gjennom boligdelen for å komme ut og inn. 
Fjøset var bebodd frem til 1930 og etter det ble det trolig bare benyttet som fjøs.

Skogahuset

Skogahuset ble bygget på Gjertsbekken i 1930 og ble flyttet til museet i 1991. Huset var en gave fra Aud og Gunnar Totland.
Huset er bygget i to etasjer, hvor førsteetasjen ble brukt som stall og andreetasjen var husvære for arbeidere.
Fossa

Beskrivelse

Fossa er det største rovpattedyret på Madagaskar. Den har en langstrakt kropp med lang hale, kraftig hals, og et relativt lite hode med mellomstore runde ører. Øynene er store, brune og har spalteformet pupille. Lemmene er relativt korte, men kraftige. Ankelleddene er svært fleksible og labbene har delvis inntrekkbare klør, noe som tillater den å klatre opp og ned trær med hodet først. Pelsen er dyp nøttebrun til rødbrun på oversiden og lysere beige i buken. Melanistiske individer har blitt rapportert i de østlige regnskogene.
Arten har noe kjønnsdimorfisme, i det hannene (6,2–8,6 kg) blir noe større enn hunnene (5,5–6,8 kg). Fossa opp mot 20 kg har blitt rapportert. Likeledes er det også avdekket at dyr i sør og vest har en tendens til å være fysisk større enn dyr i nord og øst.
Fossa har flere duftkjertler, blant annet ved anus, genitalene, nakken og brystet, som den kommuniserer med. Reviret markeres året rundt.
Populasjonen av fossa har blitt estimert til færre enn 2 500 individer. Gitt utbredelsesområdet er tettheten lav. Bestanden har hatt en sterkt nedadgående trend i senere år, trolig som følge av utstrakt avskoging og fragmentering av habitatet. Det har også blitt antydet at lokale løshunder kan fortrenge arten.

Habitat

Arten trives best i urørt skog (regnskog og annen tropisk skog), i høyder opp mot 2 600 moh., men er utbredt i nesten hele kystsonen. Unntatt er områder med sterk avskoging, noe som dessuten fragmenterer habitatet. Fragmenteringen har ført til drastiske reduksjoner i bestanden siste 50 år.

Atferd

Fossa lever solitært utenom paringstiden og er svært sky. Arten er både dag- og nattaktiv. Den er en usedvanlig god klatrer, som lett hopper fra gren til gren og raskt klatrer opp og ned trestammene (som et ekorn). Eteatferden er opportunistisk. Mer enn 50 prosent av dietten består av lemurer (Lemuriformes), som arten typisk fanger i trærne, men den spiser også andre pattedyr, reptiler og fugler. 
Fossa har et svært uvanlig forplantningsritual, der en enkelt hunn eksklusivt okkuperer et såkalt «forplantningstre», en paringsplass høyt (opptil 30 m over bakken) oppe i et bestemt tre. Under treet vil det samle seg ei gruppe hanner, som vil konkurrere om retten til å pare seg. I løpet av en ukes tid vil imidlertid hunnen pare seg flere ganger, med ulike hanner. Da hunnen forlater treet og paringsplassen, vil en ny hunn innta det og pare seg med hannene som er der. Disse forplantningstreene kan være i bruk gjennom mange år.
Paringstiden er om våren (september–oktober), og hunnen føder typisk 2–4 unger omkring tre måneder senere. Ungene er blide og gråhvite da de blir født og veier cirka 100 gram. De blir avvendt omkring 4–5 måneder gamle, men vil typisk bli hos moren til de er omkring 15–20 måneder gamle. Man antar at arten blir kjønnsmoden først da den er omkring fire år gammel, basert på observasjoner gjort av dyr i fangenskap.
Svarte-Petter Junior

Svarte-Petter Junior er en fiktiv skikkelse i Walt Disney-universet. Han er (ofte) sønnen til Svarte-Petter, og har oftest denne rollen i tegnefilmene om ham.
Cebrio

Utseende

Middelsstore til nokså store (8-25 millimeter), brede smellere med lange, trådformede antenner som består av 11 eller 12 ledd. Disse artene har forholdsvis tynt hudpanser (kutikula) og er myke til biller å være. Det er nokså stor forskjell mellom kjønnene, hunnene er større og bredere enn hannene med kortere antenner. Dekkvingene har markerte lengdefurer. Oversiden, særlig pronotum, er mer eller mindre tett hårete.

Levevis

Larvene lever i jorda og eter på røtter. Hannene flyr gjerne om natten og kommer til lys, hunnene er ikke flygedyktige og kryper rundt på bakken.
Air Moldova

Historie

Air Moldava ble grunnlagt i 1993 basert på lokale den Aeroflot-enheten. Siden flyselskapet ble grunnlagt i 1993 har det rettet seg mot det internasjonale markedet. Selskapet ble ble IATA-medlem den 13. juli 2004.
Kringvarp Føroya

Historie

Útvarp Føroya startet sine sendinger i 1957. Den første fjernsynsmasten ble vedtatt utbygd av Lagtinget i 1969, men Sjónvarp Føroya ble ikke stiftet som selskap før i 1981. Fasilitetene i Tórshavn stod ferdige i 1983, og de første regulære sendingene begynte 1. september 1984. Fjernsynet og radioens historie på Færøyene er derfor den korteste i Europa.
Daværende kulturminister Jógvan á Lakjuni besluttet i 2004 å slå sammen de to institusjonene for å spare på kostnadene knyttet til administrasjon og drift. Som følge av dette har den samlede kringkastingsavgiften blitt redusert, samtidig som verdens eneste færøyskspråklige allmennkringkaster har fått et bredere tilbud.
Etter sammenslåingen har både Útvarp Føroya og Sjónvarp Føroya beholdt sine kanalnavn, selv om konsernet bak altså heter Kringvarp Føroya og egenproduserte programmer på Sjónvarp Føroya ofte krediteres Kringvarp Føroya. Den mest fremtredende egenproduksjonen hos fjernsynskanalen er fortsatt Dagur og vika, og radiokanalen har fortsatt sine egne Útvarpstíðindini.
I 2008 ble nåværende direktør, Annika M. Jacobsen, ansatt da Jógvan Jespersen gikk av 1. april.
Arnold B Family

Bakgrunn

Familien Arnold Børud ble kjent allerede da barna vokste opp, da under navnet Børudgjengen. Familiegruppen ble startet opp på Hamar tidlig i 1980-årene av ekteparet  Arnold og Anne-Marie Børud. Børud-gjengen holdt på i ti år og kom med flere plateutgivelser. Utover i 1990-årene, da barna ble voksne og etablerte egne familier, fortsatte de å opptre under navnet Arnold B Family og turnerte på fulltid i ti år på flere kontinenter. 
Barna Thomas Børud, Ole Børud og Lisa Børud har egne solokarrierer.

Diskografi

Album utgitt av gruppen:
Torghattbreen

Torghattbreen er en isbre i den østre delen av Dronning Maud Land. Den renner ut i havet rett vest for Disheia, om lag 90 kilometer vest for Carstensfjella.
Breen ble undersøkt og kartlagt av japanske forskningsekspedisjoner (JARE) mellom 1957 og 1962 og navngitt Itime Hyôga (Torgkonebreen).